Document ID: 31997D0512

KOMMISSIONENS BESLUTNING af 7. juli 1997 om forsyning af De Kanariske Øer med visse produkter fra okse- og svinekødssektoren i andet halvår af 1996 (Kun den spanske udgave er autentisk) (97/512/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 93/97 (2), særlig artikel 3, stk. 4, og artikel 7,
under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3), senest ændret ved forordning (EF) nr. 82/97 (4), særlig artikel 236, stk. 1, og
ud fra følgende betragtninger:
Ved Kommissionens forordning (EF) nr. 2790/94 (5) blev der vedtaget fælles gennemførelsesbestemmelser til forordning (EØF) nr. 1601/92 især vedrørende den særlige forsyningsordning;
ved Rådets forordning (EF) nr. 2348/96 (6) forlængede Rådet indtil den 30. juni 1997 som en overgangsforanstaltning den særlige forsyningsordning for De Kanariske Øer, for så vidt angår kvæg til opfedning og til forbrug på stedet samt visse produkter forarbejdet på basis af okse- eller svinekød, der er suspenderet siden den 1. juli 1996; som følge af denne beslutning blev forsyningsopgørelserne og støtten for de pågældende produkter fastsat for første halvår af 1997 ved Kommissionens forordning (EF) nr. 75/97 (7) og 93/97;
for at undgå uberettigede fordele for især erhvervsdrivende, der i afventning af Rådets beslutning ikke har overholdt en vis prisdisciplin, der kommer den endelige forbruger til gode, bør for andet semester af 1996 alt efter tilfældet udbetaling af støtte for produkter fra det øvrige Fællesskab eller refusion af tolden kun ske mod erlæggelse af bevis for, at forordning (EØF) nr. 1601/92 og forordning (EØF) nr. 2790/94 er overholdt;
støtten for forsyning fra det øvrige Fællesskab bør fastsættes under anvendelse af de kriterier, der er fastsat i artikel 3, stk. 2, i forordning (EF) nr. 1601/92, på grundlag af de tilsvarende data for andet semester af 1996;
det bør anføres, at ansøgningerne om refusion af tolden skal udarbejdes efter de relevante bestemmelser i Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (8), senest ændret ved forordning (EF) nr. 12/97 (9);
for at sikre en korrekt finansforvaltning bør det fastsættes, at udbetalingen af støtten og refusionen af tolden maksimalt foretages for de mængder, som de spanske myndigheder har udstedt administrative dokumenter for som retsbevarende forvaltningsforanstaltninger for ordningen i den pågældende periode;
de i denne beslutning fastsatte foranstaltninger er i overensstemmelse med udtalelse fra de berørte forvaltningskomitéer -
VEDTAGET FØLGENDE BESLUTNING:
Artikel 1
1. Efter artikel 3 i forordning (EØF) nr. 1601/92 foretager de spanske myndigheder på grundlag af ansøgninger, der indgives af de pågældende erhvervsdrivende, ledsaget af passende bevisdokumenter alt efter tilfældet følgende:
a) de yder den støtte, der er fastsat i bilag I til nærværende beslutning, for kvæg til opfedning og til forbrug på stedet samt visse produkter forarbejdet på basis af okse- eller svinekød for de produktmængder, der blev leveret til De Kanariske Øer fra det øvrige Fællesskab i andet semester af 1996;
b) de refunderer den told, der blev opkrævet ved overgangen til fri omsætning af de produkter, der er nævnt i litra a), på De Kanariske Øer i andet semester af 1996 ved indførsel fra tredjelande.
2. Ydelse af den støtte, der er fastsat i nærværende beslutning, og refusion af tolden er betinget af overholdelse af bestemmelserne i første afsnit i forordning (EØF) nr. 1601/92 vedrørende den særlige forsyningsordning for De Kanariske Øer, af bestemmelserne i forordning (EØF) nr. 3290/94, især afsnit III, samt nærværende beslutning.
3. Ansøgning om refusion af importtold for produkter, der kan fritages for told, indgives af en person, der har erlagt denne told eller har pligt til at erlægge den efter artikel 878 til 881 i forordning (EØF) nr. 2454/93.
Artikel 2
1. De spanske myndigheder fastlægger de nødvendige supplerende administrative bestemmelser for anvendelsen af nærværende beslutning, bl.a. betingelserne for indgivelse af ansøgninger.
2. De spanske myndigheder iværksætter den fornødne kontrol for at sikre, at de transaktioner, som ansøgningerne indgives for, er foretaget efter de gældende bestemmelser, især kravet om, at de økonomiske fordele rent faktisk kommer den endelige forbruger til gode, jf. artikel 3 i forordning (EØF) nr. 1601/92.
3. De spanske myndigheder underretter regelmæssigt Kommissionen om anvendelsen af nærværende beslutning.
Artikel 3
Ydelsen af støtten og refusionen af tolden efter nærværende beslutning foretages maksimalt for de mængder produkter, der er nævnt i bilag II.
Artikel 4
Denne beslutning er rettet til Kongeriget Spanien.
Udfærdiget i Bruxelles, den 7. juli 1997.

Labels: 3
17
18